Ο **Έντουαρντ «Εντ» Ντάνιελ** (αγγλικά: *Edward "Ed" Daniel*, γενν. στις 13 Ιουνίου 1990) είναι Αμερικανός επαγγελματίας καλαθοσφαιριστής, ο οποίος αγωνίζεται ως πάουερ φόργουορντ/σέντερ

Κολεγιακή σταδιοδρομία
----------------------

Αφού πρωταγωνίστησε στο Λύκειο Γούντλον στο Μπέρμιγχαμ της Αλαμπάμα, ο Ντάνιελ δεσμεύτηκε να παίξει κολεγιακή καλαθοσφαίριση για τους Μάρεϊ Στέιτ Ρέισερς στο Μάρεϊ του Κεντάκι και ήταν βασικό μέλος της νικήτριας ομάδας στην ιστορία των Ρέισερς. Ως τριτοετής, ο Ντάνιελ ήταν βασικός στους Ρέισερς τη σεζόν 2011–12, οι οποίοι κέρδισαν 23 συνεχόμενους αγώνες στο ξεκίνημα της σεζόν και συνολικό ρεκόρ 31-2. Ως τελειόφοιτος την επόμενη χρονιά, ο Ντάνιελ είχε κατά μέσο όρο ένα νταμπλ νταμπλ (13,2 πόντους και 10 ριμπάουντ ανά αγώνα) και ανακηρύχθηκε στην Πρώτη Ομάδα της Περιφέρειας Οχάιο Βάλεϊ.

Επαγγελματική σταδιοδρομία
--------------------------

Μετά το τέλος της σταδιοδρομίας του στο κολέγιο, ο Ντάνιελ προπονήθηκε σε πολλές ομάδες του ΝΒΑ, αλλά τελικά δεν επιλέχθηκε στο NBA Ντραφτ του 2013. Υπέγραψε με την Πιστόια Μπάσκετ 2000, όπου είχε μέσο όρο 8,9 πόντους και 7,5 ριμπάουντ τη σεζόν 2013-14. 

Για τη σεζόν 2014–15, ο Ντάνιελ υπέγραψε με την Παλακανέστρο Βαρέζε. Στις 12 Φεβρουαρίου 2015, υπέγραψε με τη Βανόλι Κρεμόνα.

Στις 19 Ιουλίου 2016, ο Ντάνιελ υπέγραψε με την ισραηλινή Μακάμπι Ασντόντ.

Στις 4 Ιουλίου 2017, ο Ντάνιελ υπέγραψε με τη γαλλική Σαμπάν Σαλόν-Ρενς Μπασκέτ, στην οποία είχε μέσο όρο 8,9 πόντους και 5,6 ριμπάουντ ανά αγώνα στο Πρωτάθλημα Γαλλίας. 

Ο Ντάνιελ υπέγραψε με το Ρέθυμνο στις 27 Αυγούστου 2018. Αποδεσμεύθηκε από την ομάδα στις 26 Σεπτεμβρίου 2018 και στη συνέχεια εντάχθηκε στο Περιστέρι με δίμηνο συμβόλαιο. Τελικά, πέρασε ολόκληρη τη σεζόν 2018-19 με την ομάδα. 

Ο Ντάνιελ πέρασε την σεζόν 2019-20 στην Ιταλία με τη Φορτιτούντο Μπολόνια, όπου είχε μέσο όρο 6,4 πόντους και 3,7 ριμπάουντ ανά αγώνα. Στις 25 Ιουλίου 2020, υπέγραψε με τον Ηρακλή.

Παραπομπές
----------

1. ↑  Ανακτήθηκε στις 4  Μαρτίου 2021.
2. ↑  *College Basketball at Sports-Reference.com*. Ανακτήθηκε στις 28  Ιουλίου 2020.
3. ↑  «Winningest Senior Class Honored At Racer Basketball Banquet». *Μάρεϊ Στέιτ Ρέισερς*. 16 Απριλίου 2013. Ανακτήθηκε στις 6 Δεκεμβρίου 2014.
4. ↑  «Murray State's Canaan, Belmont's Clark and Byrd Earn Top 2012–13 OVC Men's Basketball Honors». *Περιφέρεια Οχάιο Βάλεϊ*. 5 Μαρτίου 2013. Ανακτήθηκε στις 6 Δεκεμβρίου 2014.
5. ↑  Γκραντ, Μάικλ (18 Ιουνίου 2013). «Murray basketball star Ed Daniel making the rounds in NBA». *Louisville Courier-Journal*. Ανακτήθηκε στις 6 Δεκεμβρίου 2014.
6. ↑  Τραπάνι, E. (21 Ιουλίου 2014). «Pallacanestro Varese officially sign Ed Daniel». *Sportando.net*. Ανακτήθηκε στις 6 Δεκεμβρίου 2014.
7. ↑  Vanoli Cremona announces Ed Daniel
8. ↑  «Ed Daniel sign with Maccabi Ashdod». 20 Ιουλίου 2016.. Ανακτήθηκε στις 19 Ιουλίου 2016.
9. ↑  «Ed DANIEL signe au CCRB» (στα γαλλικά). *ccrbasket.com*. 4 Ιουλίου 2017.. Ανακτήθηκε στις 5 Ιουλίου 2017.
10. ↑  «Rethymno signs Ed Daniel». *Sportando*. Αρχειοθετήθηκε από το πρωτότυπο στις 28 Αυγούστου 2018. Ανακτήθηκε στις 27 Αυγούστου 2018.
11. ↑  «Στο Περιστέρι ο Εντ Ντάνιελ». *www.zougla.gr*. 26 Σεπτεμβρίου 2018.
12. ↑  «Iraklis tabs Ed Daniel» (στα Αγγλικά). Sportando. 25 Ιουλίου 2020. Ανακτήθηκε στις 25 Ιουλίου 2020.
13. ↑  «Ηρακλής: Ανακοίνωσε την απόκτηση του Εντ Ντάνιελ». *www.sport24.gr*. 25 Ιουλίου 2020.

Εξωτερικοί σύνδεσμοι
--------------------

* Προφίλ στο Ιταλικό Πρωτάθλημα Αρχειοθετήθηκε 2014-12-16 στο Wayback Machine.
* Βιογραφικό στους Μάρεϊ Στέιτ Ρέισερς
* Προφίλ στο Realgm.com